  Константин Вознесенских Анжелика Тихонова корреспондент 31-тӥ толшоре Удмуртиын коронавирусэн черлам 142 адямиез ковид-центръёсы интыязы. Уй-нунал ӵоже 7 сюрс 898 эскеронъёс ортчытӥзы, 1 сюрс 250 муртлэсь висёнэз пусйизы. Со сярысь элькунысь оперативной штаб ивортӥз. Та дыре «коронавирус» диагнозэн 16 сюрс 426 адямиез поликлиникаосын чаклало, соослэн висёнзы капчи ортче. 837-езлэн висисьёслэн тазалыксы шоро-куспо, 136-езлэн – секыт. 501 адями йӧназ. Сизьым мурт кулӥз. Кышномуртъёслы 66, 76, 81, 84, 95 арес вал, воргоронъёслы – 62, 66 арес. 1-тӥ тулыспаллы Удмуртиын коронавирусэн черлан 90 сюрс 878 учыръёс лабораториосын зэматэмын. 77 сюрс 150 адями йӧназ, 3 сюрс 506 мурт улонысь кошкиз. Коронавируслэсь прививка 686 сюрс 73 адями пуктӥз, со пӧлысь 536 сюрс 785 мурт кык компонентэн. «Спутник Лайт» вакцинаез 117 сюрс 622 адямилы пуктӥзы. 97 сюрс 731 мурт ревакцинациез ортчиз. Тодэ вайытом, Удмуртиын Коронавирусэн черламъёслы койкаослэсь лыдзэс 550-лы йылтӥзы. Тегъёс: коронавирус Удмуртия Ижкар Тазалык  